钦定古今图书集成/明伦汇编/氏族典/第581卷 > 耶律濬
## 钦定古今图书集成/明伦汇编/氏族典/第581卷 > 耶律濬

按《辽史宗室传》：“顺宗名濬，小字耶鲁斡，道宗长子。母
宣懿皇后萧氏。幼而能言，好学知书。六岁封梁王。明
年从上猎，矢连发三中，遇十鹿，射获其九，帝喜，设宴。
八岁立为皇太子。太康元年，母后被害，太子有忧色。
耶律乙辛常不自安，谋构陷太子，阴令耶律查剌诬
告耶律撒剌，耶律速撒、萧忽古谋废立，帝信之，幽于”
别室，废为庶人，徙上京。乙辛，遣达鲁古撒八往害之，
年二十。上后知其冤，谥曰“昭怀太子。”乾统初，追尊《大
孝顺圣皇帝》，庙号顺宗。一子延禧，即天祚皇帝。